open-index/open-wikipedia-markdown huggingface dataset:
4 ay, 3 həftə və 2 gün

**4 ay 3 həftə 2 gün** () — 2007-ci il Rumıniya istehsalı olan film. Rejissoru Christian Mungiu olan film 2007-ci il Kann kinofestivalında Qızıl Palma Budağı mükafatını qazanmışdır.

## Məzmun
Kommunizmin son nəfəslərini verdiyi 1980-ci illərin Rumıniyasında keçən film Otilia və Gabita adındakı iki universitet tələbəsi gənc qızın çətin keçən bir gününü bəs etməkdədir. Evlilik xarici cinsi əlaqədən hamilə qalan Gabita abort olmaq istəməkdədir, lakin Çavuşesku, ölkənin iş gücünə ehtiyac duyduğu üçün o illərdə abortu qadağan etmişdir. Buna görə Gabita körpəsini yox etmək üçün qeyri-qanuni yola müraciət edir. Gabita, bu müddətdə Otilianın dəstəyinə də ehtiyac duyur və bu mövzularda onu tək buraxmamasını istəyir. Gabitanın utancaqlığından ötəri bütün işləri Otilia edir. Bebe deyilən adamla görüşür və onu otel otağına gətirir. Dostlarından aldıqları məlumatlarla müəyyən miqdarda pul ilə nəticələndirəcəklərini düşündükləri abort işini, Bebenin istəkləriylə gözləmədikləri nəticəyə gətirirlər.

## Resenziyalar
Film tənqidçilər tərəfindən böyük maraqla qarşılanmış və dəstəklənmişdir. Rotten Tomatoe saytında peşəkar tənqidçilər tərəfindən 96% müsbət səs almışdır. Cey Vaysberqə görə film, uzun çəkən, təbii dialoqları olan, idarəolunan kamera istifadəsi ilə çəkilən yeni rumın kinosunun xüsusiyyətlərini daşıyır.

## Mükafatlar
2007 Kann kinofestivalı- Qızıl Palma Budağı, "FIPRESCI Mükafatı", "Fransız Milli Təhsil Sistemi Kino Mükafatı"

2007 Avropa Film Mükafatları – "Ən Yaxşı Avropa Filmi", "Ən Yaxşı Avropalı Rejissor"

2007 Hollywood Film Festivalı – "Hollywood Dünya Mükafatı"

2007 San Sebastian Beynəlxalq Film Festivalı – "FIPRESCI İlin Filmi"

2007 Stockholm Film Festivalı – "Ən Yaxşı Aktrisa", "Bürünc At"

2007 Chicago Film Tənqidçiləri Birliyi Mükafatları – "Ən Yaxşı Xarici Film"

2007 Los Angeles Film Tənqidçiləri Birliyi Mükafatları – "Ən Yaxşı Xarici Film", "Ən Yaxşı Köməkçi Kişi Oyunçu"

2007 Toronto Film Tənqidçiləri Birliyi Mükafatları – "Ən Yaxşı Xarici Film"

2008 New York Film Tənqidçiləri Qrupu Mükafatları – "Ən Yaxşı Xarici Film"

2008 Palm Springs Beynəlxalq Film Festivalı – "Ən Yaxşı Aktrisa"

2009 Goya Mükafatları – "Ən Yaxşı Avropa Filmi"

2009 Central Ohio Film Tənqidçiləri Birliyi – "Ən Yaxşı Xarici Film"

## İstinadlar
IPad Air

thumbnail
**iPad Air** — "Apple"in 2013-cü il oktyabr ayında tanıtdığı yeni nəsil planşet.

## Özəllikləri
Bu İPad-lərin ölçülərinə görə indiyə kimi tanıdılmış ən incə iPaddir. Belə ki, Tabletin qalınlığı 7.5 mm ağırlığı 453 qr-dır.

Texniki cəhətdən bu IPad 64 bit arxitekturalı olan iPad A7 Prosessoruna, 5 Meqapiksel və 1080p HD video çəkmə bacarığına sahib İSight kameraya və Facetime ön kamerasına malikdir. Ümumiyyətlə əvvəlki İPad-lərlə müqayisədə 28% daha yüngül, 20% nazik və 24% daha səssizdir.

## Xarici keçidlər
*Apple "İPad Air"-i təqdim etdi - e-oxu.com
*www.apple.com/ipad-air/
Asif Mirili

**Asif Mirili** (10 dekabr 1991, Bakı, Azərbaycan) — azərbaycanlı futbolçu.

## Həyatı
Asif Mirili Bakıda anadan olub. Uşaq yaşlarından karate ilə məşğul olub. 2000-ci ildə UGFM-də İsmayıl Əliyevin rəhbərlik etdiyi futbol komandasına yazılıb. Azərbaycan Dövlət Bədən Tərbiyəsi və İdman Akademiyasında ali təhsil alır. 2003–2004-cü illərdə Təhsil klubunda çıxış edib.

Türkiyənin DÇ-2002-də bürünc medal qazanmasından sonra isə Asifin bu idman növünə olan marağı daha da artıb. Bundan sonra İnterin aşağı yaş qrupuna cəlb olunan dayaq yarımmüdafiəçisi ötən mövsümə kimi əvəzedici heyətdə kapitan sarğısını daşıyıb. 18 yaşında əsas komandaya cəlb olunub və həmin il debüt edib. O, həm də U-21 yığmamızın üzvüdür.

## İstinadlar

## Xarici keçidlər
* Asif Mirili
Mirhüseyn Seyidov

**Mirhüseyn Seyidov** () — azərbaycanlı keçmiş futbolçu.

## Həyatı

Mirhüseyn Seyidov Naxçıvanın Şərurda anadan olub. Doğma rayonda futbolla məşğul olan Mirhüseyn 15 yaşında Bakıya gəlib. Paytaxtda İnter klubuna qəbul olunan Seyidov 6 ay aşağı yaş qrupu üzrə komandada çıxış eləyib. Daha sonra İslam Kərimovun dəvəti ilə Neftçiyə keçib. Bir neçə il əvəzedici heyətdə çıxış edən futbolçu ötən mövsümdən əsas komandaya cəlb olunub.

## Statistika

## Uğurları
; Neftçi Bakı
***[[Azərbaycan Premyer Liqası]]**
***Qalib* (3): 2010–11, 2011–12, 2012-13
**'[[Azərbaycan Milli Futbol Kuboku]]
***Qalib'' (1): 2012–13

## İstinadlar

## Xarici keçidlər
* Mirhüseyn Seyidov - Soccerway
Aqil Nəbiyev

**Aqil Eldar oğlu Nəbiyev** () — azərbaycanlı keçmiş futbolçu və məşqçi. "Şüvəlan" klubunun məşqçisidir.

## Həyatı
Aqil Nəbiyev Tovuzda anadan olub. Uşaq yaşlarından doğma rayonda futbolla məşğul olmağa başlayıb. İlk məşqçisi Rəşid Alıyev olub. Daha sonra Nəriman Qasımovun rəhbərliyi altında futbolun sirlərinə yiyələnməyə başlayıb.

Aqil Nəbiyev Gəncə Texnologiya Universitetini bitirib. Bədən Tərbiyyəsi və İdman Akademiyasında ikinci təhsil alır. Ailəlidir, 3 övladı var. İkisi oğlan, biri qızdır.

## Karyerası
18 yaşında ikən Xanoğlan Abbasovun rəhbərlik etdiyi Turanın əsas komandasına cəlb edilib. 2003-cü ildə icarə əsasında Neftçiyə keçib. Kazbek Tuayevin rəhbərliyi altında 6 ay çıxış edib və yenidən Turana qayıdıb. 2007-ci ildə Olimpikə transfer olunub. 2013-cü il yanvardan avqusta qədər Bakının şərəfini qoruyub. 2013-cü ildə Rəvan Bakı klubuna transfer olunub.
Azərbaycan milli futbol komandasının heyətində 8 oyun keçirib. Milli formada son oyunu 16 oktyabr 2012-ci il tarixdə Rusiya ilə qarşılaşmaya (0:1) təsadüf edir.

## İstinadlar
 

## Xarici keçidlər
* Aqil Nəbiyev - National Football Teams

## Həmçinin bax
Zəncilərin üsyanı

**Zəncilərin üsyanı** — Abbasilər dövründə IX əsrin birinci yarısında Cənubi Mesopotomiyada baş vermiş silsilə qiyam.

## Tarixi
Xilafət ərazisində Zincilərdən ən ağır işlərdə (kanallar qazır, bataqlıqları qurudur, şoranlıqları əkin üçün yararlı sahələrə çevirir, həmçinin pambıq və şəkər qamışı plantasiyalarında işləyirdilər) istifadə edirdilər. Zincilərdən xilafətin bəzi qoşun hissələri də təşkil edilmişdi. Dözülməz iş şəraiti və amansız istismar dəfələrlə zincilərin üsyanlarına səbəb olmuşdu.

Xəlifə əl-Müxtədinin dövründə (868–870), 869-cu ildə Bəsrə bölgəsində zincilərin üsyanı baş verdi. Üsyanın rəhbəri Əli ibn Məhəmməd idi. O, nə zənci, nə də qul idi. Özünü Həzrət Əli ibn Əbutalibin törəməsi kimi qələmə verirdi. Üsyanın yayıldığını görüb özünü Mehdi elan etdi.

Xəlifə yalnız 879-cu ildə üsyanı yatıra bildi.

## Mənbə
* Али-заде Эльмира Элмар кызы. Восстание зинджей в Аббасидском халифате (869–883). Баку, 1986.
* "История Востока" (в 6 томах). Т. II "Восток в средние века" — Москва, издательская фирма "Восточная литература" РАН, 2002. ISBN 5-02-018102-1
Vəhid Xorasani

**Şeyx Hüseyn Vəhid Xorasani** () — din alimi, müctəhid.

## Həyatı
Şeyx Vəhid Xorasani 1 yanvar 1921-ci ildə (hicri-şəmsi 1299-cu il, 11 Dey) Məşhəd şəhərində doğulmuşdur. Müqəddimə və ədəbiyyat dərslərini Ayətullah Nəhavəndidən, məntiq və fəlsəfə dərslərini isə Mirzə Əbül-Qasım İlahi və Mirzə Mehdi İsfahanidən almışdır. Daha sonra isə Ayətullah Mehdi İsfahani və Ayətullah Əştiyarinin xaric dərslərinə qatılmışdır.

27 yaşında ikən təhsilini davam etdirmək üçün Nəcəfi-əşrəfə yola düşmüşdür. Ayətullah Əbdül-Hadi Şirazi və Ayətullah Xoyinin dərslərinə qatıldı, o həzrətin seçilmiş tələbələrindən olmuşdur.

İllərlə üsul və fiqh dərslərinin təlimi və tədrisi ilə məşğul olduqdan sonra, Nəcəfdə 12 il xaric dərsləri vermişdir. İrana qayıtdıqdan sonra Məşhəd şəhərində tədrislə məşğul olmuşdur. 1 il sonra Qum şəhərinə getmişdir. Hal-hazırda üsul və fiqh dərslərinin ali səviyyədə tədrisi ilə məşğuldur.

Ayətullahul-uzma Şeyx Vəhid Xorasani dövrümüzün əzəmətli fəqihlərindən biridir. İranda, İraqda, Azərbaycanda və bir çox qərb ölkələrində müqəllidləri vardır. Ustadın "Tovzihul-məsail" risaləsi dilimizə tərcümə olunmuşdur.

## İstinadlar
Hate (musiqi qrupu)

**Hate** — 1990-cı ildə Varşavada gitaraçı və vokalist Adam The First Sinner, gitaraçı Qack və barabançı Mittloff tərəfindən yaradılmış Polşa metal musiqi qrupu.

## Haqqında
1990-1995-ci illərdə qrup 3 demo albomu buraxmışdır: "Aborrence" (1992), "Evil Art" (1994) və "Unwritten Law" (1995). 1996-cı ildə Hate "Novum Vox Mortiis" albom şirkəti ilə müqavilə imzalayaraq ilk iki studiya albomunu - "Daemon Qui Fecit Terram" (1996) və "Lord Is Avenger" (1997) albomlarını çıxartmışdır. Hate qrupu həmyerliləri Behemoth qrupu ilə birgə dünyanın ən məşhur blək/det metal qruplarından hesab edilir.

2013-ci il aprelin 6-da Hate qrupunun bas gitaraçısı Slawek "Mortifier" Arkhangelsky vəfat etmişdir.

## Qrup üzvləri

### İndiki üzvləri
*Adam «ATF Sinner» Buszko — gitara,vokal (1990-indiyədək)
*Stanisław «Hexen» Malanowicz — zərb alətləri (2006-indiyədək)
*Konrad «Destroyer» Ramotowski — gitara (2006-indiyədək)
*Sławomir «Mortifer» Kusterka — bass gitara (2007-indiyədək)

### Keçmiş üzvləri
*Marcin "Martin" Russak – bass gitara, vokal (1990–1992)
*Andrzej "Quack" Kułakowski – gitara (1990–1994)
*Piotr "Mittloff" Kozieradzki – zərb alətləri (1990–2001)
*Daniel – bass gitara (1993–1997)
*Ralph – gitara (1995–2001)
*Cyprian Konador – bass gitara (1998–2007)
*Dariusz "Hellrizer" Zaborowski – zərb alətləri (2001–2006)
*Piotr "Kaos" Jeziorski – gitara (2002–2005)
*Kamil "Hellbeast" Kondracki – gitara (2005–2006)

## Diskoqrafiya

### Demo albomları
*Abhorrence, (1992)
*Evil Art, (1994)
*The Unwritten Law, (1995)

### Ep-lər
*Victims, (1999)

### Studiya albomları
*Deamon Qui Fecit Terram, (1996)
*Lord Is Avenger, (1998)
*Cain's Way, (2002)
*Awakening of the Liar, (2003)
*Anaclasis – A Haunting Gospel of Malice & Hatred, (2005)
*Morphosis, (2008)
*Erebos, (2010)
*Solarflesh, (2013)
Çuqun

**Çuqun** — dəmirin karbonla (2%-dən çox, adətən 3-4.5 % karbon), eləcə də tərkibində müəyyən miqdar manqan (1.5%-dək), silisium (4.5%-dək) və zəhərli qarışıqlar – kükürd və fosfor olan ərintisidir. Bəzən çuquna hər hansı bir xassə vermək üçün ona legirləyici adlanan elementlər – xrom, nikel, silisium, manqan və s. əlavə edilir. Bu cür çuqun legirlənmiş adlanır. Çuqunu domna sobalarında dəmir filizindən alırlar. Çuqun qara metallurgiyanın ən mühüm ilkin məhsuludur. Ondan polad istehsalında xammal kimi və tökmə ərinti kimi istifadə edilir. Müasir maşınqayırmada tökmə çuqunun payına ümumi kütlənin 75%-i düşür. Maşınqayırmada və tikinti qurğularında boz çuqun geniş yayılmışdır.
Bəzən domna ferroərintiləri adlandırılan xüsusi Çuqun (domna ferrosilisiumu, ferromanqanı, ayna çuqun və s.) çox məhdud miqdarda əridilir, ondan poladı oksigensizləşdirmək və legirləmək üçün istifadə edilir.

## Boz çuqun
Boz çuqundə karbon qrafiti lövhə formasında sərbəst halda olur. Bu cür quruluş çuquna yüksək möhkəmlik verir, ona görə də ondan mühərriklər üçün silindrlər, butulkalar və digər detallar hazırlanır. Boz çuquna daha da möhkəmlik vermək üçün ona kürəcik formasında qrafit əlavə edilir. Bunun üçün ərimə zamanı maye çuquna az miqdarda, aşqar kimi maqnezium, serium, ittrium, kalsium və bir sıra digər elementlər əlavə edilir. Şarşəkilli qrafitli çuqun möhkəm çuqun adlanır və yüksək texnoloji xassələri olur.

## Ağ çuqun
Ağ çuqunda karbon dəmirlə birləşmiş halda, dəmir-karbid (Fe3C) – sementit şəklində olur. Bu çuqun aşağı mexaniki xassəli və kövrək olduğuna görə məhdud tətbiq sahəsinə malikdir: cilalama işlərində işlədilən detalların sadə konfiqurasiyalarının hazırlanmasında istifadə edilir. Ağ çuqunun xüsusi termiki emalından sonra (qrafitləşdirici dəmləmə) sementit parçalanır və pambıq formasında qrafit əmələ gəlir; nəticədə alınan çuqun döyülə bilən çuqun adlanır. Döyülə bilən çuqun avtomobil, traktor istehsalında və kənd təsərrüfatı üçün maşınqayırmada istifadə edilir. Son zamanlar onu yüksəkdavamlı çuqunla əvəz edirlər. Bu da onun hazırlanma texnologiyasının sadələşdirilməsi və tökmə işinin asanlaşdırılması üçün istifadə edilir. Bir sıra xüsusi çuqunlar poladın legirlənməsində tətbiq olunur.

## İstinadlar
Çökdürmə

**Çökdürmə** üsulu — maddə yüksək temperatura çox həssas olduqda, kristallaşdırma mümkün olmadıqda və ya o, pis kristallaşdıqda həlledicilərlə tətbiq edilən üsul. Məhluldan maddəni üç müxtəlif üsulla çökdürmək olar:
# Sıxışdırıb çıxarma ilə,
# Hidrogen göstəricisini (hidrogen ionlarının qatılığını) dəyişməklə;
# Həll olmayanbirləşmə əmələ gətirməklə.

## Çökdürmə prosesi
Əgər ayrı-ayrılıqda eyni bir həlledicidə iki maddə həll edilirsə onlar bir-birində həll olmursa, onda onlardan daha yaxşı həll olanı müvafiq qatılıqda pis həllolan maddəni sıxışdırıb çıxaracaqdır. Bu prinsipə iki sıxışdırıb çıxarma metodu əsaslanır:
# qeyri-üzvi və üzvi duzların suda məhlulu ilə duzlaşdırma;
# bir-birində qarşılıqlı qarışan iki və daha çox həlledici qarışığından istifadə etməklə çökdürmə.
Qeyri-üzvi və üzvi duzlardan ya toz şəklində istifadə edilir, ya da onların məhlulu çökdürüləcək maddənin məhluluna əlavə olunur. Bu metodun köməyi ilə suda məhluldan su ilə məhdud miqdarda qarışan həllediciləri (spirtləri, efirləri və s.), üzvi turşuları, amin turşuları, peptidləri ayırırlar. Çökdürücünün təbiətini və miqdarını dəyişməklə məhluldan maddələri seçməklə çökdürmək mümkündür, bu şərtlə ki, həlledicililər qarışığında daha çox həll olan saxlanılsın.

## İstinadlar
Cəfər əl-Əskəri

**Cəfər Paşa əl-Əsgəri** (''ərəb.'' جعفر باشا العسكري‎; ) — fərqli tarixlərdə 2 dəfə baş nazir təyin olunan İraqlı siyasi xadim, İraq baş naziri.

## Həyatı
Birinci Dünya müharibəsi sırasında və savaşdan sonra, milliyətçi Ərəb hərəkatlarında önəmli rol oynamış, 1921-ci ildə qurulan İraq krallığının ən başdan bəri dəstək olmuş və xidmət etmişdir.

Bağdad və İstanbulda təhsil alan Cəfər əl-Əskəri, 1909-cu ildə Osmanlı ordusunda vəzifə aldı. Bacarıqlı, dil sarıdan bilgili və istedadlı bir şəxs kimi diplomatiya meydanında uğur qazandı. Birinci Dünya müharibəsi sırasında, 1915-ci iltdə, Osmanlı ordusuna qatılmaq üzrə Sirenaykaya (Berka) getdi. Orada yaralandı, İngilislərə əsir düşərək Qahirəyə götürüldü. Osmanlıların, Suriyadakı Ərəb milliyətçilərinə basqı uyğulaması görə, İngilislərin də dəstəyiylə Osmanlılara baş qaldıran Məkkə əmiri Hüseyn bin Əliyə qatıldı. 1916-cı ildə Hüseyinin ordusunu təşkilatlandıraraq başına keçdi. Osmanlılara qarşı yürüdülən üsyanda, əqrabası və ömür boyu can yoldaşı olan Nuri Səid paşa da onun yanında yer aldı. 1916-18 Hicaz və Suriya səfərlərində Hüseynin oğlu Əmir Feysələ Ordu komandanı olaraq önəmli xidmət etdi. 1918-20-ci illər arasında isə Suriyada, Feysəl öndərliyinde qurulan Ərəb dövlətində Hələb valisi oldu və başqa önəmli vəzifələr aldı.

Fransızların əskəri müdaxiləsiylə bu dövlətin yıxılmasından sonra Feysəl, İngilislərin dəstəyiylə I Feysəl adıyla İraq kralı oldu. Buna görə İrağa geden Cəfər əl-Əskəri, Böyük Britaniya təmsilçisi Sir Percy Coxun denetimindeki ilk İraq hökumətində müdafiə nazirliyinə gətirildi. Vəzifəsi sırasında irəlidə "atası" olaraq anılacağı İraq ordusunu qurdu. avqust 1921-ci ildə isə yeni krallığın qurucuları arasında yer aldı.

1936-cı ildə Bakr Sidki öndərliyinde Bağdadda üsyan edən əsgərlər tərəfindən öldürülüncəyədək, bir çox dəfə nazirlik, baş nazirlik və səfirlik vəzifələrində çalışdı.

## Mənbə
* İsyancı Arap Ordusunda Bir Harbiyeli: Cafer el-Askerî ISBN 9789758740703

## İstinadlar
Lazarus A.D.

**Lazarus A. D.** — Amerikan Thrash metal qrupu,2005-ci ildə yaradılmışdır. Qrupun ilk debüt albomu "The Onslaught" 2007-ci ildə " Earache Records" albom şikətilə birgə çıxarılmışdır. Bu albomdan sonra qrup Avropa turunda Almaniya, Avstriya, İsveçrə və İtaliyada konsertlərdə çıxış etməyə başladı."The Onslaught" albomu 2009-cu ildə yenidən "Metal Blade" albom şirkəti ilə çıxardaraq,Amon Amarth,Goatwhore və Testament kimi qruplarla konsertlər də çıxış edərək tanınmağa başlandılar. Onların ikinci studiya albomları "Black Rivers Flow" 2011-ci ildə işıq üzü görmüşdür. Bu albomdan sonra qrup Şimali Amerika ölkələrin də çıxış etmişdir.

## Qrup üzvləri
* Jeff Paulick — vokal, bas gitara
* Dan Gapen — gitara, köməkçi vokal
* Alex Lackner — ritm gitara
* Ryan Shutler — zərb alətləri

## Diskoqrafiya
* The Onslaught (2007)
* The Onslaught (2009)
* Black Rivers Flow (2011)
Six Feet Under (musiqi qrupu)

**Six Feet Under** — 1993-cü ildə Cannibal Corpse qrupunun vokalisti Chris Barnes və Obituary qrupunun gitaristi Allen West tərəfindən Floridada qurulmuş ABŞ metal musiqi qrupu.

## Haqqında
Qrup 1994-cü ilin ortasında orijinal material yazmağa başladı. Çünki Barnes artıq Cannibal Corpse ilə Metal Blade Records ilə müqavilə imzalamışdır. Six Feet Under üçün də çətinlik olmadı. Qrupun ilk debüt albomu "Metal Blade" albom şirkəti ilə birgə 1995-ci ildə "Haunted" adlı albomları olmuşdur. Six feet under konsertlər də çıxış etmək üçün ikinci minialbomunu yazmağa başladı.1996-cı ildə "Alive and Dead" bıraxıldı. Bu albomda Judas Priest-in "Grinder" mahnısı cover edildi. Bir ildən sonra isə "Warpath" adlı albomları işıq üzü gördü.1999-cu ildə "Maximum Violence" adlı albomları çıxarıldı, və bu albomla qrup rekord sındıraraq 100,000 albom kasetləri satıldı qrupu məşhur etdi.

## Qrup üzləri

### İndiki üzvləri
* Chris Barnes − vokal (1993−indiyədək)
* Steve Swanson − gitara (1998−indiyidək)
* Jeff Hughell − bas gitara (2012−indiyədək)
* Marco Pitruzzella − zərb alətləri (2013−indiyədək)

### Keçmiş üzvləri
* Allen West − gitara (1993–1998)
* Terry Butler − bas gitara (1993−2011)
* Greg Gall − zərb alətləri (1993−2011)
* Matt DeVries − bas gitara (2011–2012)
* Rob Arnold − gitara, bas gitara (2011–2012)
* Kevin Talley − zərb alətləri (2011–2013)
* Ola Englund − gitara (2012−2013)

## Diskoqrafiya

### Mini albomları
* Alive and Dead (1996)

### Studiya albomları
* Haunted (1995)
* Warpath (1997)
* Maximum Violence (1999)
* Graveyard Classics (2000)
* True Carnage (2001)
* Bringer of Blood (2003)
* Graveyard Classics 2 (2004)
* 13 (2005)
* Commandment (2007)
* Death Rituals (2008)
* Graveyard Classics 3 (2010)
* Undead (2012)
* Unborn (2013)
Leaves' Eyes

**Leaves' Eyes** — Alman və Norveç metal qrupu. 2003-cü ildə Liv Kristine-in Theatre Of Tragedy qrupundan ayrıldıqdan sonra və Liv Kristine-in həyat yoldaşı Atrocity qrupunun vokalisti Alexander Krull ayrıldıqdan sonra qurulmuşdur. Liv Kristine Norveçli,Alexander Krull isə Almaniyalı olduğundan qrup iki ölkənin təmsilçisi kimi qeyd edilir. Qrupun ilk studio albomu 2004-cü ildə "Lovelorn" adlı albomları olmuşdur. Bu albomun işləri qurtardıqdan sonra Liv Kristine hamilə idi və onların ilk uşaqları dünyaya gəldi.

## Qrup üzvləri
**İndiki üzvlər**
* Liv Kristine Espenæs Krull – vokal (2003–indiyədək)
* Alexander Krull – sintezator, köməkçi vokal (2003–indiyədək)
* Thorsten Bauer – gitara (2003–indiyədək)
* Sander van der Meer – gitara (2010–indiyədək)
* J. B. Van der Wal – bas gitara (2010–indiyədək)
* Felix Born — zərb alətləri (2012–indiyədək)
**Əvvəlki üzvlər**
* Mathias Röderer – gitara (2003–2010)
* Chris Lukhaup – bas gitara (2003–2007)
* Martin Schmidt – zərb alətləri (2003–2004)
* Nicholas Barker – zərb alətləri (2004–2008)
* Moritz Neuner – zərb alətləri (2005–2007)
* Alla Fedynitch – bas gitara (2007–2010)
* Seven Antonopoulos – zərb alətləri (2008–2010)
* Roland Navratil – zərb alətləri (2010–2012)

## Diskoqrafiya
**Studio albomlar**
* Lovelorn (2004)
* Vinland Saga (2005)
* Njord (2009)
* Meredead (2011)
* Symphonies of the Night (2013)
**Ep-lər**
* Into Your Light (2004)
* Elegy (2005)
* Legend Land (2006)
* My Destiny (2009)
**Sinqllar**
* At Heaven's End (2010)
* Melusine (2011)
Krubera mağarası

**Krubera mağarası** və ya **Voronya** — Dünyanın ən dərin mağarası. Dərinliyi 2212 metrdir. Gürcüstan ərazisində yerləşir. Hal-hazırda Gürcüstan Respublikasının torpaqlarında yerləşir.

## İstinadlar
Azərbaycan SSR xalq yazıçılarının siyahısı

**Azərbaycan SSR xalq yazıçısı** fəxri adı almış yazıçıların siyahısı.

## 1960-cı illər
### 1960
**5 aprel 1960-cı ildən:**
* Rəhimov Süleyman Hüseyn oğlu — yazıçı

### 1961
**9 oktyabr 1961-ci ildən:**
* İbrahimov Mirzə Əjdər oğlu — yazıçı

### 1964
**29 iyun 1964-cü ildən:**
* Hüseynov Mehdi Əli oğlu — Azərbaycan Yazıçılar İttifaqının birinci katibi

## 1970-ci illər

### 1974
**6 sentyabr 1974-cü ildən:**
* Vəliyev Əli Qara oğlu — yazıçı

### 1979
**30 iyul 1979-cu ildən:**
* Ə.Əbülhəsən (Ələkbərzadə Əbülhəsən Əlibala oğlu)
* Qasımov İmran Haşım oğlu
* Əfəndiyev İlyas Məhəmməd oğlu

## 1980-ci illər
### 1984
**22 noyabr 1984-cü ildən:**
* Bayramov Bayram Salman oğlu
* Şıxlınski İsmayıl Qəhrəman oğlu (İsmayıl Şıxlı)

### 1987
**8 dekabr 1987-ci ildən:**
* Məmmədxanlı Ənvər Qafar oğlu — yazıçı, kinodramaturq

### 1988
**23 iyun 1988-ci ildən:**
* Hüseynov İsa Mustafa oğlu — yazıçı

## Həmçinin bax
* Azərbaycan Respublikasının xalq yazıçılarının siyahısı

## İstinadlar

;Sənədlər
Donald Knut

**Donald Ervin Knut** (; ) — Amerikalı kompüter mütəxəssisi, alim, riyaziyyatçı və Stenford Universitetinin fəxri professorudur. 10 yanvar 1938-ci ildə amerikalı alim, Stenford universitetinin fəxri professoru, texniki mövzularda kitabların mətnlərinin yığılması üçün nəzərdə tutulmuş TeX və METAFONT stolüstü nəşriyyat sistemlərinin müəllifi Donald Ervin Knut (Donald Ervin Knuth) anadan olmuşdur. 1974-cü ildə alqoritmlərin analizi və proqramlaşdırma dillərinin emalı sahəsinə verdiyi töhfəyə görə, xüsusilə də "Proqramlaşdırma sənəti" (The Art of Computer Programming) adlı məşhur kitablar toplusunu yaratdığına görə Türinq mükafatına layiq görülmüşdür.

## Ədəbiyyat
*Əliquliyev R.M., Salmanova P.M. İnformasiya cəmiyyəti: maraqlı xronoloji faktlar. Bakı: "İnformasiya Texnologiyaları" nəşriyyatı, 2013, 169 səh.

## Qalereya
 
Fayl:Donald Knuth DSC00624.jpg
Fayl:Donald Knuth in front of statue St. Mesrop Mashtots (inventor of the Armenian, Georgian and Caucasian Albanian alphabets in the 4th century), Matenadaran, Yerevan, Armenia, June 2006, LA.jpg
Fayl:Shustek, Russell, Alcorn, Knuth, Wozniak, Mathews, Allen, CHM 2011 2.jpg
Fayl:Donald Knuth, Steve Wozniak, CHM 2011.jpg


## İstinadlar
Jozef Karika

**Jozef Karika** Slovakiyalı yazıçı və publisistdir. O, ən çox satılan kitablardan olan Mafiyanın kölgəsində(*V tieni mafie*) əsərinin müəllifidir. Karika Ədəbiyyat Fondu Mükafatı ilə təltif olunmuşdur.
Ablaut

**Ablaut** () (**apofoniya** da adlanır) — Müxtəlifsistemli dillərdə morfoloji üsulun növləri arasında apofonasiya hadisəsinin özünəməxsus yeri və mövqeyi vardır. Bu hadisə fonetik dəyişikliyə əsaslanaraq daha çox german dillərində müşahidə edilir. Apofonasiyanın digər bir adı ablautdur.

A b l a u t (alman dilində ablaut)— səsləri morfoloji cəhətdən (kökdə sait foneminin dəyişməsi) eyni köklü sözlərdə və ya bir sözün müxtəlif formalarında səs dəyişməsi ilə şərtlənir. Məsələn, alman dilində binden — band — gebunden buna misal ola bilər.

"Söz tərkibində hər hansı bir fonetik dəyişkənlik düzxətli aktdır. Fonem sisteminin yenidən qurulması, fonetik təkamül və s. mürəkkəb xarakterli amillər, bütöv reduksiyalar buna misal ola bilər. Bu zaman müxtəlif xarakterli dil əvəzlənmələri,
yəni qovuşma, hissələrə ayrılma və s. kimi növlər üzə çıxır. Beləliklə, dinamik keçid prosesi intralinqvistik və ekstarlinqvistik səbəblərdən meydana gəlir və dildə tarixi reallıqları, gerçək prosesləri əks etdirir"
"Ablaut" termini ilk dəfə alman filoloqu Yakob Qrimm tərəfindən Hind-Avropa dillərinin, əsasən də, german dilləri ailəsinin qrammatik quruluşunu təsvir edərkən işlədilib. Belə ki, bu hadisə german dillərində olduğu kimi, Hind-Avropa dillərində də mövcuddur. Lakin german dillərindən fərqli olaraq, Hind-Avropa dillərində apofoniya sözün bütün hissələrinə toxunur. German dillərində isə bu əsasən vurğulu hecaya aid olur. Qədim və müasir german dillərində bu hadisə özünü daha çox qaydasız fellərdə büruzə verir. Məsələn: ingilis dilində: write — wrote — written; alman dilində: nehmen — nahm — genonmen və s.
Bu kimi əvəzlənmələr ümumhind-Avropa əvəzlənməsi olan [ě] — [ē]— [ǒ]— [ō] səslərinin əvəzlənməsi ilə izah olunur.

Apofoniya və ya ablaut bir morfemin tərkibində saitlərin yerdəyişməsi və ya əvəzlənməsi, bir sözlə, əksər hallarda daxili fleksiya kimi çıxış edir: sing — sang — sung (ingiliscə mahnı oxumaq).

Alman və ingilis dilində olduğu kimi, rus dilində də eyni ilə bu hadisəyə təsadüf olunur.
Söz yaradıcılığında apofoniya hadisəsi Azərbaycan dili üçün o qədər də aktual deyil. Amma bəzi türk dillərində səs əvəzlənməsi hadisəsi söz yaradıcılığının bir növü kimi də təhlil olunur. Bu hadisəni fonetik söz yaradıcılığı kimi də təhlil edənlər
var. "Türkmən və özbək dilləri üzrə söz yaradıcılığının bu yolu, hətta xüsusi bir tədqiqat obyekti olmuşdur .

## İstinadlar

## Həmçinin bax
* German dilləri
Barens dənizi

**Barens dənizi** (; 1853-cü ilə qədər Murman dənizi) — Şimal Buzlu okeanın ucqar dənizidir. O Rusiyanın və Norveçin sahillərini əhatə edir. Holland səyyah Vilyam Barensin şərəfinə belə adlandırılmışdır.

Dəniz Avropanın şimal sahili və Şpisbergen, Frans İosifin torpağı və Novaya Zemlya arxipelaqları ilə məhdudlaşmışdır. Dənizin sahəsi 1424 min km²-dir. 600 m-a qədər dərinliyə malikdir. Dəniz kontinental şelfdə yerləşmişdir. Dənizin cənub-qərb hissəsi qışda Şimali-Atlantika cərəyanının təsirinə görə donmur. Cənub-şərq hissəsi Peçora dənizi adlanır. Barens dənizi nəqliyyat və balıqçılıq üçün böyük əhəmiyyətə malikdir — burada böyük limanlar yerləşmişdir (Murman və Vardyo limanı (Norveç)).

Atlantik okeandan gələn isti və duzlu su axınları nəticəsində ilboyu buz tutmur.

## Həmçinin bax
* Abram burnu

## İstinadlar
Arafura dənizi

**Arafur dənizi** (,) — Avstraliya, Yeni Qvineya, Tanimbar və Kay adaları arasında Hind okeanın ucqar dənizidir. Melvill adası ilə Koburq yarımadası arasında Dundas boğazı yerləşir.

Sahəsi — 1017 min km² (ölçüləri 1290 x 560 km), dərinlik əsasən 50–80 m-dir, qərb doğru 3680 metrə qədər uzanır. Karpentariyanın böyük körfəzidir. Arafur dənizi dayaz tropik dənizdir. Arafur dənizinin sularında tropik tufanlar tez-tez baş verir.
Stefano Benni

**Stefano Benni** (; ) — italyan yazıçı-satirik, şair, dramaturq, kinodramaturq, jurnalist.

## Həyatı
Stefano Benni 12 avqust 1947-ci ildə İtaliyanın Bolonya şəhərində anadan olmuşdur.

*Libération*, *la Repubblica*, *il manifesto* qəzetlərində və Əl-Doxa adlı ərəb jurnalında işləmişdir.

## Əsərləri
* Bar Sport (1976)
* Prima o poi l'amore arriva (1981)
* Terra! (1983), translated into English by Annapaola Cancogni (1985) (Pantheon Books)
* Stranalandia (1984)
* Comici spaventati guerrieri (1986)
* Il bar sotto il mare (1987)
* Baol (1990)
* Ballate (1991)
* La compagnia dei Celestini (1992)
* L'ultima lacrima (1994)
* Elianto (1996)
* Bar Sport Duemila (1997)
* Blues in sedici (1998)
* Teatro (1999)
* Spiriti (2000)
* Dottor Niù, corsivi diabolici per tragedie evitabili (2001)
* Saltatempo (2001), translated into English by Antony Shugaar as Timeskipper (2008)
* Achille pie' veloce (2003)
* Margherita Dolcevita (2005)
* Misterioso : viaggio nel silenzio di Thelonious Monk (2005) (includes DVD)
* La grammatica di Dio (2007)
* Pane e Tempesta (2009)
* Le Beatrici (2011)
* La Traccia dell'Angelo (2011)
* Di tutte le ricchezze (2012)

## İstinadlar

## Xarici keçidlər
* 
* Rəsmi saytı
Berinq dənizi

**Berinq dənizi** — Sakit okeanın şimalında və Avrasiyanın şimal şərqində yerləşən materik kənarı dənizdir.  Sakit okeanından cənubda  Aleut adaları və Komandor adaları ilə  ayrılır. Şimalda Şahzadə Uels burnu və Müqəddəs Lourens adası yerləşir. Berinq boğazı bu dənizi Çukot dəniziylə və Şimal Buzlu okeanıyla birləşdirir. Berinq dənizi Rusiyanın və ABŞ-nin sahillərini yuyur.

## Tədqiqatın tarixi

Dəniz – dəniz səyyahı Vitus Berinqin şərəfinə adlandırılmışdır. XVIII əsrin Rusiya xəritələrində dəniz Kamçatka və ya Qunduz dənizi adlanırdı. İlk dəfə Berinq dənizi adı XIX əsrin başlanğıcında  fransız coğrafiyaçısı Ş. P. Flioren tərəfindən təklif edilmişdi, ancaq beynəlxalq aləmdə yalnız 1818-ci ildə  rus dəniz səyyahı V. M. Qolovnin   tərəfindən daxil edilmişdi.
## Fiziki-coğrafi vəziyyət

Sahəsi 2,315 milyon kv. kilometrdir. Orta dərinlik — 1600 metr, maksimal dərinlik — 4 151 metrdir. Şimaldan cənuba dənizin ölçüsü — 1 600 kilometr, şərqdən qərbə — 2 400 kilometrdir. Suyun həcmi — 3 795 min kub. kilometrdir. Berinq dənizi —  Sakit okeanın şimal hissəsində yerləşmişdir. Asiya və Şimali-Amerika qitələrini ayırır. Şimal-qərbdə Şimali Kamçatka, Koryak yaylası və Çukot dənizi sahilləri ilə əhatələnir; həmçinin şimal-şərqdə — Qərbi Alyaska sahili ilə əhatələnir.

## Həmçinin bax
* Xarqilax burnu
* Yukon–Kuskokvim deltası

## İstinadlar
Toni Caa

**Toni Caa** (ingiliscə:Tony Jaa, 5 fevral 1976) — Tayland döyüş sənətləri ustası, aktyoru, rejissoru və kaskadyorudur.

## Həyatı
Toni Caa (əsl adı Panom Yeerum) 5 fevral 1976-cı ildə Taylandın Surin şəhərində doğulub. Kuy nəslindəndir və Tay, Şimali Xmer və Kuy dilində danışa bilir. 11–12 yaşı olanda atası evlərinə televizor alır, ancaq televizorda Brüs Li , Cet Li və Ceki Çanın filmlərinə baxır və bu aktyorlara olan simpatiyası ona döyüş üzrə aktyor olmağa həvəsləndirir. Onlar ona o qədər ilham vermişdi ki, ev işləri edərkən və ya dostları ilə oynayarkən, atasının düyü çəltikində məşq edərək gördüyü hərəkətləri təqlid edərdi. 2004-cü ildə verdiyi bir müsahibədə Caa belə demişdi: "Onların etdikləri (Ceki Çan, Brüs Li, Cet li) o qədər gözəl idi ki, mən belə etmək istədim. Gördüyüm hərəkətləri tam olaraq edənə qədər məşq etdim". 1986-cı ildə "Born to figh" (azərbaycanca:Döyüş üçün doğulmaq) filminə baxaraq daha da həvəslənir və öz qarşısına döyüş üzrə film kino ulduzu olmağı qoyur. Universitetdə oxuyarkən Taekvondo və Cüdo ilə məşğul olur. Bundan sonra Panom öz sənəti olan Muay Tay sənətini öyrənir. İlk dəfə 1997-ci ildə çəkilən Ölümcül döyüş 2: Məhv etmək filmində Robin Şu və Ceyms Remarın dublyorluğunu edib. 2003-cü ildə isə özünün "Onq-Bak: Muay Tay döyüşçüsü" filmi ekrana çıxır və məşhurlaşmağa başlayır.

## Çəkdiyi və çəkildiyi filmlər
* 2003: Onq-Bak: Muay Tay döyüşçüsü
* 2005: Tom Yum Qunq
* 2007: Cangüdən 2
* 2008: Onq Bak 2
* 2010: Onq Bak 3

## Filmoqrafiya
* 1994: Spirited Killer
* 1996: Hard Gun
* 1996: Mission Hunter 2
* 1997: Ölümcül döyüş 2: Məhv etmək
* 2001: Nuk leng klong yao
* 2003: Onq-Bak: Muay Tay döyüşçüsü
* 2004: Cangüdən (2004)
* 2005: Əjdaha şərəfi (film, 2005)
* 2007: Cangüdən 2
* 2008: Onq Bak 2
* 2010: Onq Bak 3
* 2013: Tom Yum Qunq 2
* 2014: A Man Will Rise
* 2014: Fast & Furious 7
* 2015: Skin Trade

## Xaric keçidlər
* Rəsmi sayt
Zəki Alasya

**Zəki Alasya** () — əslən Kiprli, İstanbul doğumlu Türk teatr və film aktyoru. Kıbrıslı Mәhmәd Kamil Paşanın qardaşı oğludur. Zəki Alasya 8 may 2015-ci ildə müalicə olunduğu xəstəxanada qaraciyər xəstəliyindən vəfat etmişdir.

## Karyerası
Robert Kolejidən məzun olan sənətçi sənət həyatına da 1959-cu ildə MTTB teatrında həvəskar olaraq başladı. Arena, Genar ve Ulvi Uraz teatrlarında çalışdıqdan sonra Haldun Taner, Metin Akpınar və Ahmet Gülhan ilə birlikdə "Dəvəquşu" kabare teatrının təsisçilərindən biri oldu.

Film çevirməyə 1973-cü ildən sonra başladı. Mətin Akpınar ile birlikdə Türkiyə kinosunda yeni bir ikili təşkil etdilər. Bir çox filmlərdə çəkilib və 1998-ci ildə Türkiyə Mədəniyyət Nazirliyi tərəfindən Dövlət sənətçisi adı almışdır. "Axmaq milyonçu", "Kənddən şəhərə düşdüm", "Güləcəksən, ya ağlayacaqsan?", "Camaat hara baxır", "Hasib və Nəsib" kimi filmləri ilə bir komediya ustası olaraq ad qazandı.

Zəki Alasya ilk rejissorluq təcrübəsində önəmli yerə sahib olan 1977 və sonrası filmleri olan *Aslan Bacanak*, *Sivri Akıllılar*, *Caferin Çilesi*, *Petrol Kralları*, *Doktor*, *Köşe Kapmaca*, *Vay Başımıza Gelenler* ve *Elveda Dostum* yer alır.

## Filmoqrafiya

### Aktyor kimi

## İstinadlar

## Xarici keçidlər

* 
* '''Zeki Alasya''' SinemaPark Profili
* Sinematürk'de Zeki Alasya
Şərqi Çin dənizi

**Şərqi Çin dənizi** (çincə:東海|东海 Dōng Hǎi}}, tərcüməsi — **Şərq dənizi**;,) — Şərqi Asiya (Çin) sahilinin və Ryukyu və Kyusyu (Yaponiya) adalarının arasında Sakit okeanın dənizi.

Sahəsi 836 min km², ən dərin yeri -2719 metrdir. 7 fevralda suyun orta temperaturu 16&nbsp;°C-qədər, 27 avqustda isə 28&nbsp;°C. qeydə alınmışdır. Suyun duzluluğu 30-34,5 ‰, çay mənsəblərində — 5−10 ‰-dir. Qabarma və çəkilmələr (7,5 m-ə qədər) müşahidə olunur. Dənizə tökülə ən böyük çay Yanszı çayıdır.

Kələ-kötür relyefli Şərqi Çin dənizinin qərb sahili və ümumiyyətlə sahilboyu ərazilər dayazdır. Dayaz yerlərdə və adalara yaxın  yerlərdə qaya, rif və bank təhlükəsi səbəbilə dəniz səfəri təhlükəlidir. Yanszının mənsəbində və Çjouşan arxipelaqı ərazisi yaxınlığında sular xüsusilə təhlükəlidir.
Davaçı xan

**Davaçı xan** (Dabaçı) (+1759) — 1753–1755-ci illərdə Dörben Oyrot ulusunun (Дөрвн өөрд улс) hökmdarı xuntayci titulu ilə, Çoros soyundan, Şuno Dabo-baatarın oğlu.

## Həyatı
Xuntayci Qaldan-Tseren öləndən sonra Cunqariyada ixtişaşlar başladı. Ara vuruşmalarından Davaçı zəfərlə çıxdı. Amma bəzi noyonlar öz namizədləri Nemexu-Jirqalı taxta əyləşdirmək istədilər. Cunqariyada iki xan oldu. Amursanın yardımı olə Davaçı rəqibini öldürdü. Xoyt xanı bu yardıma görə Davaçıdan bəzi bölgələri tələb etdi. Davaçı onun tələblərini rədd etdiyindən yeni döyüşlər başladı. 1754-cü ilin avqustunda Amursan məğlub oldu. O, Xalxuya qaçdı. Ordan Tzin sülaləsinin hökndarı Tsyanluna kömək üçün müraciət etdi. Tzin sülaləsi Amursandan istifadə edib Cunqar xanlığını ələ keçirmək qərarına gəldi.

Tsyanlun böyük bir ordu topladı. Cunqariyaya daxil olub xanlığı ələ keçirdi. 1755-ci ilin iyun-iyul aylarında mancurlar hücum edib İrtış və İli hövzələrini zəbt etdilər. Xoyt xanı Amursan onlarla idi. Bir çox oyrot noyonları Amursanın tərəfinə keçdilər. Davaçı özü 7 minlik qoşunla Xaşin gölü ətrafında gizləndi. Burda Tzin qoşunu ilə üzləşdi.

Davaçı 4 minlik qoşunla qazaxların sərhəddinə keçdi. Orda 3 min qazax ona birləşdi. Döyüşə-döyüşə Altay dağlarına sığındı. Sonra Qaşqara getdi. 1755-ci ilin iyul ayiında Kuçada tutulub Tsin sərkərdəsinə verildi.
   
Əsir Davaçı mühafizə altında Pekinə yola salındı. Pekində ona yaxşı münasibət göstərdilər. Çin-van titulu ilə təltif etdilər. Yaxın ətrafı ilə imperatoru hər gün görmək ixtiyarı vardı.

Davaçının oğlu Lubca imperatorun qardaşı qızı ilə evləndi.

Davaçı 1759-cu ildə vəfat etdi..

## Ədəbiyyat
* Златкин И. Я. История Джунгарского ханства (1635–1758), М., 1964.
* Чимитдоржиев Ш.Б. Национально-освободительное движение монгольского народа в XVII–XVIII вв.

## İstinadlar
Nımme Kalyu FK

**Nomme Kalyu** - Estoniyanın Tallin şəhərini təmsil edən futbol klubu. 1923-cü ildə yaradılıb.

## Tarixi

Nomme Kalyu klubu 1923-cü ildə yaradılıb. Paytaxt Tallini təmsil edən komanda sonradan fəaliyyətini dayandırsa da 1997-ci ildə yenidən bərpa olunub.

1997-2004-cü illərdə 3-cü liqada oynayan Nomme Kalyu 2005-ci ildəki debütdə 2-ci liqanın da qalibi adını qazanır. Növbəti il 1-ci dəstədəki çempionluq isə klubu güclülər dəstəsinə yüksəldir.

Elitadakı debüt ilində - 2008-ci ildə 4-cü olan tallinlilər TVMK-nın dağılması sayəsində 2009/10 mövsümündə UEFA Avropa Liqasında oynamaq imkanı qazanır. 2008/09 mövsümündə kubokun finalına çıxan Nomme Kalyu tarixinin ən böyük uğurunu ötən mövsüm əldə edib. Həmin vaxt komanda çempionatda ilk mükafatını – gümüşü əldə edib.

## İstinadlar



## Xarici keçidlər

*Official website
Kristian Alvestam

**Kristian Alvestam** () — Vokalçı, bəstəkar, gitaraçı və barabançı. O, ən çox İsveçin ən yaxşı Melodik death metal qrupu Scar Symmetry-in vokalisti kimi tanınıb.Solution .45 və Miseration qruplarının albomlarında da oxumuş, və hazırda bir neçə qruplar da çıxış edir. Bir çox qrupların müxtəlif albom qeydlərin də iştirak edib, amma daha çox öz təmiz vokal diapazonuna və güclü qroul edən birisi olaraq metal aləmdə tanınır.

## Çıxış etdiyi qruplar
* Scar Symmetry
* Solution .45
* Miseration
* Incapacity
* Quest of Aidance
* Solar Dawn
* Syconaut
* The Few Against Many
* Torchbearer
* Unmoored
* Carnalized

## Özünün Self 2.0 albomu
Kristian Alvestam 2012-ci ildə özünün proqresiv rok/elektronik üslubunda Self 2.0 albomunu buraxmışdır.
* **Albomdaki mahnılar**
* 1."Once Adreamed"
* 2."Time to Let Go"
* 3."Departure Theme"
* 4."Origins"
* 5."City of Sand Castles"
* 6."The Unforsaken"
* 7."En Knippa Ljung"
Hapoel İroni Kiryat Şmona FK

**Hapoel İroni Kiryat Şmona FK** - İsrailin futbol klubu.

## Tarixi

2000-ci ildə eyni adlı şəhəri təmsil edən Makkabi ilə Hapoel birləşib. O vaxtdan komanda İsrail çempionatlarında Hapoel adıyla çıxış edir. Hapoel ev oyunlarını Kiryat Şmona şəhərindəki 5200 azarkeş tutumu olan İroni stadionunda keçirir. Kiryat Şmonanı təmsil edən Hapoel 2000-ci ilə qədər İsrail çempionatının aşağı dəstələrində oynayıb. Həmin il İturan şirkətinin sahibi, iş adamı İzi Şeratski hər iki komandanı satın alıb.

Yalnız 2006-07-ci il mövsümündə Hapoel İsrail çempionatının yüksək liqasına vəsiqə qazanmağı bacarıb. Hapoel Avropa miqyaslı yarışda ilk dəfə 2008-ci ildə oynayıb. O vaxt Monteneqro Budvası ilə görüşdə İsrail təmsilçisi iki oyunun nəticəsinə əsasən uğur qazanaraq (1:1, 3:0) növbəti mərhələyə yüksəlib. Lakin növbəti mərhələdə Hapoel Bolqarıstanın Liteks klubuyla qarşılaşmada uğursuzluğa düçar olub – 0:0, 1:2. 2008-09-cu il mövsümündə Kiryat-Şmona təmsilçisi yüksək liqada yerini itirib, növbəti – 2009-10-cu il mövsümündə isə yenidən yüksək liqaya qayıdıb. 2011-12-ci il mövsümündə Kiryat-Şmona təmsilçisi tarixində ilk dəfə İsrail çempionu olub.

## İstinadlar

## Xarici keçidlər
*Rəsmi sayt 
*Kiryat Şimona - UEFA
Zestafoni FK

**Zestafoni FK** — Gürcüstanın Zestafoni şəhərini təmsil edən futbol klubu.

## Tarixi

2004-cü ildə iyunun 18-də isə şəhərdə Zestafoni adında yeni komanda formalaşdırılıb. Klubun himayəçisi Ferro Səhmdar Cəmiyyətidir. Komanda ev oyunlarını səkkiz min tutumu olan David Abaşidze adına Zestafoni şəhər stadionunda keçirir.

Komanda Gürcüstan çempionatında ilk uğuru 2007/08-ci ildə əldə edib. Həmin vaxt komanda bürünc medalı və Gürcüstan kubokunu qazanıb. 2009-10-cu ildə Zestafoni növbəti dəfə ölkə çempionatında ücüncü yeri tutub.

2010-11 mövsümündə Zestafoni tarixində ilk dəfə Gürcüstan çempionu olub. Komanda 2011-12 mövsümündə də bu titulunu qorumağı bacarıb. Klub dalbadal iki dəfə Gürcüstan Superkubokuna da sahib çıxıb.

## İstinadlar



## Xarici keçidlər

*Rəsmi sayt
Tromsö FK

**Tromse İS** — Norveçin Tromse şəhərini təmsil edən futbol klubu.

## Tarixi

Tromse klubu 1920-ci ildə yaradılıb. Tromse Norveç yüksək liqasında ilk çempionluğunu 1931-ci ildə qazanıb. Daha sonra komanda 1949 və 1956-cı illərdə baş mükafata sahib çıxıb. 1937 və 1952-ci illərdə isə Tromse təmsilçisi çempionatın gümüş medallarına yiyələnib. İki dəfə ölkə kubokunun qalibi olan Tromsenin Avrokuboklarda uğurları nəzərə çarpmır.

## İstinadlar

## Xarici keçidlər

* Rəsmi sayt
Folk metal

**Folk metal** — Heavy metal və xalq musiqisi elementləri özündə əks etdirir, xalq çalğı alətləri geniş şəkildə istifadə edilir. Folk metal tərzində olan ilk qrup,Skyclad adında bir İngilis qrupudur. Onların ilk albomları 1991-ci ildə "The Wayward Sons of Mother Earth" adlı albomları olmuşdur. Folk metal üslubu 2000-ci ildən sonra inkişaf etmişdir,Finlandiyalı Finntroll, Ensiferum, Korpiklaani, Turisas və Moonsorrow qrupların sayəsində. Folk metaldan törəyən tərzlər Pagan metal, Viking metal, Celtic metaldır. Bu üslubdaki sözlər əsasən xalqlarının tarixi, atalarının tarixindən yazılır. Hal hazırda bu üslublada olan ən çox qruplar Böyük Britaniya,Almaniya,Rusiya və Skandinaviya ölkələrində geniş surətdə yer almışdır.
Mogwai

**Mogwai** (, tələffüzü: **') — [[Şotlandiya]] rok qrupu, [[1995]]-ci ildə Stüart Breytveyt və Dominik Eyçison tərəfindən [[Qlazqo]] şəhərində yaradılmışdır. İkisi geniş ictimaiyyət üçün post-rokun ən məşhur nümayəndələrindən birinə çevrilmişdir. "Mogwai" adı olan [[Çin dili|Çin dilindən]] götürülüb, "sərt qəlbli" və "bədheybət"  deməkdir, eləcə də "div, "şeytan" əhəmiyyətli və ya "dərin" mənası var. Qrupun ilk debüt albomu 1997-ci ildə "Mogwai Young Team"  adlı albomları olmuşdur.

== Qrup üzvləri ==
**İndiki üzvlər**
*Stuart Braithwaite — gitara, vokal (1995-indiyədək)
*Dominic Aitchison — bas, gitara (1995-indiyədək)
*Martin BULLOCH — zərb alətləri (1995-indiyədək)
*John Cummings — gitara, laptop (1995-indiyədək)
*Barry Burns — gitara, bas gitara, sintezator, fleyta, vokal (1998-indiyədək)
**Əvvəlki üzvlər**
*Brendan O'Hare – sintezator, gitara (1997)

== Diskoqrafiya ==
**Studio albomlar**
*Mogwai Young Team (1997)
*Come on Die Young (1999)
*Rock Action (2001)
*Happy Songs for Happy People (2003)
*Mr Beast (2006)
*The Hawk Is Howling (2008)
*Hardcore Will Never Die, But You Will (2011)
* Rave Tapes (2014)
* Every Country's Sun (2017)
* As the Love Continues (2021)
* The Bad Fire (2025)
**Mini albomlar'''
*Tuner/Lower (1996)
*Angels vs Aliens (1996)
*Summer (demo) (1996)
*Summer/Ithica 27φ9 (1996)
*New Paths to Helicon, Parts 1 & 2 (1997)
*4 Satin (1997)
*Club Beatroot, Part 4 (1997)
*Do The Rock Boogaloo (1998)
*No Education = No Future (Fuck the Curfew) (1998)
*Mogwai:EP (1999)
*«Travels in Constants» EP (2001)
*US Tour EP (2001) — (совместно с Bardo Pond)
*My Father My King (2001)
*UK/European Tour EP (2001)
*Friend of the night (2005)
*Travel is dangerous (2006)
*Earth Division EP (2011)
*Les Revenants (2012)

## İstinadlar

## Xarici keçidlər

*
Ziqfrid və Roy

**Ziqfrid Fişbaxer** və **Uve Lüdviq Horn** () — ağ şir və ağ pələnglə göstəriləri sayəsində məşhur olmuş keçmiş estrada artistləri Ziqfrid Fişbaxer və Uve Lüdviq Horndan ibarət alman-amerikan dueti.

## Xarici keçidlər
* 
* Rəsmi sayt
* Siegfred & Roy — Hollywood Star Walk // Los Angeles Times
Zaxari Yansen

Deyilənə görə, Hollandiyanın Middelburq şəhərində təxminən 400 il bundan əvvəl eynək ustasının oğulları qısa mis borunun içərisinə eynək şüşələri qoyaraq baxdıqda ətrafdakı əsyaların xeyli böyüdüyünü müşahidə etdilər. Uşaqların atası belə şüşələri olan uzun və hərəkətli boru düzəltdi. Beləliklə, ilk mikroskop meydana gəldi. Onu ilk dəfə 1590-cı ildə eynək ustası Zaxari Yansen, daha doğrusu, onun oğulları təsadüfən ixtira etdilər. Qeyd edək ki, Zaxari Yansen Haaqada anadan olmuşdur.
Nadya Byorlin

**Nadya Aleksandra Byorlin** (; ) — Amerika aktrisası, müğənni və model. Nadiyanın atası isveçli, anası iranlıdır.

## Həyatı

## İstinadlar
Aries Spirs

**Aries Spirs** (; ) — ABŞ aktyoru, yazıçısıdır. 2016-cı ildə American Dad və Turbo Fast animasiyalarını səsləndirmişdir.

## Həyatı
3 aprel 1975-ci ildə Çikaqoda anadan olub.

## İstinadlar

## Xarici keçidlər
*
Karqaya

**Karqaya** — Azərbaycanın Ordubad rayonu ərazisində dağ. Zəngəzur silsiləsinin cənub-qərb yamacında yerləşir. Biləv kəndindən 2&nbsp;km. şərdədir. Günbəzvari formadadır (hünd. 1572,0 m). Zəngəzur silsiləsinin suayırıcısındakı Səfərdərə yüksəkliyindən (3826,4 m) cənub-qərbə  ayrılan Xoşkeşin qolunun qərb istiqamətli Elti ayrılmasının şimal yamacında, Biləv kəndindən  2&nbsp;km şərqdə yerləşən zirvə. Orta Eosenin Lütet mərtəbəsinə aid Biləv lay dəstəsinin vulkanogen-çökmə süxurlarından təşkil olunmuş günbəzvari yüksəklikdir. Tektonik cəhətdən Ordubad qarılma zonasının Paradaş seqmentində, eyniadlı əyilmənin mərkəzi strukturu olan Şurud-Vənənd sinklinalının şimal-şərq qanadında yerləşir.

## Həmçinin bax
* Elti dağı
* Gendərə
* Gəlinqaya
* Ağdağ (Ordubad rayonu)
* Cindağ (Ordubad)
* Almalıdağ

## İstinadlar
Kənizdağ

**Kənizdağ** — Azərbaycanın Babək rayonu ərazisində dağ. Nehrəm kəndindən 3 kim. cənub-qərbdə yerləşir (hünd. 806,5 m). Naxçıvan dağarası çökəkliyinin tərkib hissəsi olan Naxçıvan düzünün cənub-şərqində, Nehrəm kəndindən 4&nbsp;km-dək cənub-qərbdə, Araz su qovşağı su anbarının şərq sahilindədir. Orta Miosenin Tarxan regiomərtəbəsinin üst yarımmərtəbəsinə aid Ərəzin lay dəstəsinin çökmə süxurlarından təşkil olunmuş erozion-denudasion mənşəli günbəzvari yüksəklikdir. Tektonik cəhətdən Naxçıvan qoyulma çökəkliyinin cənub-qərb cinahında, onun Culfa qalxımı ilə təmas sahəsində yerləşir.

## Həmçinin bax
* Ağdaban dağı
* Xarxat dağı
* Bərdidaş dağı

## İstinadlar
Kəsəndağ

**Kəsəndağ** — Azərbaycanın Culfa rayonu ərazisində dağ. Konusvari formadadır (hünd. 1102,1 m). Zəngəzur silsiləsinin cənub-qərb ətəyində, Dəmirlidağ-Göydağ qolunun davamında yerləşən Darıdağ (Dağüstü) silsiləsinin  cənub-şərq istiqamətli Pilələr  qolunun  qurtaracağında zirvə. Darıdağ mineral su yatağından 1&nbsp;km-ədək cənubdadır. Üst Paleosen in Zeland mərtəbəsinə aid Türkeş lay dəstəsinin çökmə süxurlarından təşkil olunmuş erozion parçalanmış, yamacları sıldırımlı günbəzvari yüksəklikdir. Tektonik cəhətdən Ordubad qarılma zonasının Paradaş seqmentinin cənub-qərb cinahında məskunlaşmış Darıdağ-Aza qalxımının əsas strukturu olan Darıdağ antiklinalının cənub-qərb qanadında yerləşir.
## Həmçinin bax:
* Almalıdağ
* Xarxat dağı
* Keçəltəpə
* Arısu
* Güllüdağ
* Gədikdağ

## İstinadlar
Kərməçatax dağı

**Kərməçatax dağı** — Azərbaycanın Şahbuz rayonu ərazisində dağ. Dərələyəz silsiləsinin cənub yamacında yerləşir (hünd. 1614 m). Gərməçataq kəndindən 750 m. qərbdədir. Dağ günbəzvari formadadır,  şm. və q. yamacları sıldırım yamaclıdır.

## İstinadlar

## Ədəbiyyat
* Naxçıvan Ensiklopediyası, AMEA, Bakı, 2002, 596 səh.
Akrofobiya

**Akrofobiya*** (Yunan sözləri olan ἄκρον-ákron “ zirvə, ucqar nöqtə” φόβος, phóbos “ qorxu” deməkdir*) — yüksəklikdən qorxmaqdır. Bu, məkan və hərəkətlə bağlı xüsusi fobiyalar qrupuna daxildir və oxşar müalicə üsulları vardır.

## Səbəbləri
İnsanların əksəriyyəti hündürlüyə qalxdıqda, xüsusilə məkan kiçik və mühafizə olunmayan yer olduqda bu təbii qorxunu müəyyən dərəcədə hiss edirlər. 

Akrofobiyadan əziyyət çəkənlər hündür yerdə olduğu zaman həyəcanlanır və aşağı sağ-salamat düşə bilmək üçün özlərini təşvişə salmağa başlayırlar. Dünya əhalisinin 2-5 faizi akrofobiyadan əziyyət çəkir.

Yüksəklik qorxusunu təsvir etmək üçün əksər vaxtlarda “ başgicəllənmə” sözü istifadə olunur ( lakin səhv olaraq), lakin bu, əsasən fırlanma zamanı baş verən əlamətdir. Bu, yüksək yerdən baxanda və ya hündür yerdən yaxud yüksək obyektdən dik baxanda baş verə bilər, lakin bunlar başgicəllənməsini təsvir etmək üçün yetərli deyil. Başgicəllənmə halı hansısa hərəkət olduqda ( məsələn, ayağa qalxdıqda, oturduqda, gəzdikdə) və ya vizual perspektivdə dəyişiklik olduqda (məsələn, aşağı çömbəlmək, pilləkanla yuxarı qalxdıqda və ya aşağı düşdükdə, pəncərədən hərəkət edən avtomobil və ya qatara baxdıqda) baş verir. 

Adətən, digər fobiyalar kimi akrofobiya da yüksəklikdə baş verən hadisə və ya travma ilə bağlı yaranır. Lakin, hazırkı tədqiqatlar bu izaha şübhə ilə yanaşır. Məsələn, yıxılmaq və ya səs-küydən qorxmaq fobiyaları nəyləsə əlaqədar yox, anadangəlmə qorxulardır. Yeni qeyri-əlaqədar nəzəriyyə irəli sürür ki, yüksəklik qorxusu dünyaya adaptasiya olunmaq inkişafıdır. Qorxunun dərəcəsi müxtəlifidr və fobiya termini spektorun ən sonunda olanlara aid edilməlidir. Tədqiqatçılar isbat ediblər ki, yüksəklik qorxusu əksər məməlilərdə rast gəlinir və bu ev heyvanları və insanlar üçün xarakterikdir.

## Müalicə
Akrofobiyadan müalicə olunmaq üçün virtual reallıqdan istifadə olunması ilə bağlı çoxsaylı  tədqiqatlar mövcuddur.

## Mənbə
İngilisdilli Vikipediya məqaləsi
Alisa möcüzələr ölkəsində sindromu

**Alisa möcüzələr ölkəsində sindromu**, **Todd Sindromu** və ya **liliput hallüsinasiyası** — insan dərrakəsinə təsir edən nevroloji vəziyyət.

Xəstəliyə yoluxanlar mikropsiya, makropsiya və ya digər hissi vəziyyətlərin pozğunluğundan əziyyət çəkirlər. Hazırkı şəraitdə bu sindrom miqren, beyin xərçəngi və psixoaktiv dərmanların istifadəsi nəticəsində yarana bilər. Xəstəliyin simptomları daha çox uşaqlıq dövründə müşahidə olunur. Bu simptomlar yuxu tutmaları zamanı da müşahidə oluna bilər. Xəstəliyə beyin hissələrində anormal qan sızmasına səbəb ola bilən yüksək hərarət də gətirib çıxara bilər.

## Epidemiologiya
Alisa möcüzələr ölkəsində sindromu erkən uşaqlıq dövründən iyirmi yaşların sonuna qədər müşahidə oluna bilər. Hətta otuz yaşlarında belə bu xəstəlikdən əziyyət çəkənlər olur.

## Tarixi
Alisa möcüzələr ölkəsində sindromu musimol maddəsinin orqanizmə daxil olması nəticəsində yaranır. Belə ki, Luis Kerrollun eyniadlı romanında əsərin qəhrəmanı Alisanın yediyi qırmızı-ağ rəngli zəhərli göbələk milçəkqıranın *(Amanita muscaria)* tərkibi psixoaktiv maddə olan musimoldan ibarətdir.

Bu xəstəlik, həmçinin Todd sindromu da adlanır çünki xəstəlik ilk dəfə Con Todd tərəfindən 1955-ci ildə elmə daxil edilib. Con Todd Yorkşir şəhərində çalışan britaniyalı psixiatr olub. O, müalicə etdiyi xəstələrin əksəriyyətində miqrenin yaratdığı baş ağrıları nəticəsində əşyaları daha böyük görüb qavradıqlarını müşahidə etmişdi. Bu xəstələr arasında miqrendən savayı digər xəstəlikdən əziyyət çəkən heç kim yox idi. Bu xəstələr nə beyin xərçəngindən, nə də əqli pozğunluqdan əziyyət çəkirdilər. Onların hamısı aydın düşünə və hallüsinasiyanı reallıqdan fərqləndirmək bacarığına malik idilər. Luis Kerroll özü də miqren xəstəsi olduğu üçün Todd güman edirdi ki, "Alisa möcüzələr ölkəsində" əsərini yazarkən müəllif məhz özünün gördüklərindən bəhrələnib. Bunu sübuta yetirə bilən Con Todd 1955-ci ildə xəstəliyin adını uğurla səhiyyə təşkilatının qeydiyyatından keçirə bildi.

## Müalicəsi
Sindrom miqren xəstəliyindən qaynaqlandığı üçün müalicəsi də miqren xəstəliyinə əsasən aparılır. Lakin xroniki Alisa möcüzələr ölkəsində sindromu müalicə olunmur, zamanla özü keçib gedir.

## İstinadlar